FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

”Le mulțumesc tuturor jucătorilor care au participat la stagiul de pregătire din Italia, precum și cluburilor la care aceștia evoluează. Îmi pare nespus de rău că a trebuit să renunț la cinci jucători. Împreună cu conducerea Federației Române de Fotbal am decis ca acești cinci fotbaliști să fie invitații noștri în Franța pe durata Campionatului European”, a declarat selecționerul Anghel Iordănescu, conform site-ului oficial al Federaţiei.

LOTUL OFICIAL AL ROMÂNIEI PENTRU TURNEUL FINAL

Portari: Ciprian Tătărușanu (Fiorentina, 35/0), Costel Pantilimon (Watford, 22/0), Silviu Lung (Astra, 3/0)

Fundași: Cristian Săpunaru (Pandurii Tg. Jiu, 12/0), Alexandru Mățel (Dinamo Zagreb, 16/0), Vlad Chiricheș (SSC Napoli, 40/0), Valerică Găman (Astra Giurgiu, 13/1), Dragoș Grigore (Al Sailiya, 19/0), Cosmin Moți (Ludogorets, 7/0), Răzvan Raț (Rayo Vallecano, 110/2), Steliano Filip (Dinamo, 4/0)

Mijlocași: Mihai Pintilii (FC Steaua București, 30/1), Ovidiu Hoban (Hapoel Be'er Sheva, 19/1), Andrei Prepeliță (Ludogorets, 9/0), Adrian Popa (FC Steaua București, 13/0), Gabriel Torje (Osmanlispor, 49/10), Alexandru Chipciu (FC Steaua București, 20/3), Nicolae Stanciu (FC Steaua București, 4/3), Lucian Sănmărtean (Al Ittihad, 19/0)

Atacanți: Claudiu Keșeru (Ludogorets, 12/4), Bogdan Stancu (Genclerbirligi, 39/9), Florin Andone (Cordoba, 5/1), Denis Alibec (Astra, 3/1)

UPDATE 17:36 Anghel Iordănescu va anunţa oficial lotul care merge la Euro la ora 20:00 (a stabilit o şedinţă, la care vor participa toţi cei 28 de componenţi ai lotului). Claudiu Keşeru este cel de-al cincilea jucător care nu va prinde turneul final, deşi iniţial selecţionerul oscilase între Maxim şi Chipciu. Îi reamintim şi pe ceilalţi patru: Alin Toşca, Adrian Ropotan, Andrei Ivan şi Ioan Hora.

UPDATE 10:52: Claudiu Keşeru a oferit o scurtă declaraţie, după ce a efectuat vizita medicală la INMS. Atacantul celor de la Ludogorets, care, conform ultimelor informaţii ar urma să fie lăsat acasă de Anghel Iordănescu, a declarat că refuză să ia în calcul acest scenariu.

"Am rezolvat tot ce era de rezolvat. A fost foarte bine în Italia. Toată lumea a muncit exemplar. Păcat de rezultatul meciului cu Ucraina, dar per ansamblu sunt multe lucruri interesante de reţinut. Aşteptăm să se definitiveze lotul. Sunt o persoană extrem de optimistă şi nu verau să mă gândesc că nu voi fi la Euro", a declarat Claudiu Keşeru.

UPDATE 09:55: Azi, la ora 18:00, toţi cei 28 de jucători din lotul lărgit pentru Euro se vor prezenta în cantonamentul echipei naţionale, de la Mogoşoaia. Ulterior, selecţionerul îi va anunţa pe cei 5 jucători care vor rămâne acasă, restul de 23 urmând să facă deplasarea în Franţa.

Lotul de 23 de jucători ai naţionalei României pentru Euro 2016 va fi astfel anunţat oficial după ora 18:00.

UPDATE 08:50: Răsturnare de situaţie la naţională, chiar în ziua în care Anghel Iordănescu urmează să anunţe lotul final de 23 de jucători pentru Euro 2016. Astfel, din ultimele informaţii, se pare că, alături de Alin Toşca, Adrian Ropotan, Andrei Ivan şi Ioan Hora, Claudiu Keşeru va fi cel de-al cincilea fotbalist lăsat acasă. Astfel, Alex Maxim şi Alex Chipciu ar urma să meargă la turneul final din Franţa.

Azi, în jurul prânzului, selecţionerul va anunţa lotul de 23 de jucători ai naţionalei României pentru Euro 2016.

Lotul naţionalei pentru Euro 2016 (potrivit surselor Digi Sport. Anunţul oficial va fi făcut de Iordănescu marţi, 31 mai):

Portari: Ciprian Tătărușanu (Fiorentina), Costel Pantilimon (Watford), Silviu Lung (Astra)

Fundași: Cristian Săpunaru (Pandurii Tg. Jiu), Alexandru Mățel (Dinamo Zagreb), Vlad Chiricheș (SSC Napoli), Valerică Găman (Astra Giurgiu), Dragoș Grigore (Al Sailiya), Cosmin Moți (Ludogorets), Răzvan Raț (Rayo Vallecano), Steliano Filip (Dinamo)

Mijlocași: Mihai Pintilii (FC Steaua București), Ovidiu Hoban (Hapoel Be'er Sheva), Andrei Prepeliță (Ludogorets), Adrian Popa (FC Steaua București), Gabriel Torje (Osmanlispor), Alexandru Chipciu (FC Steaua București), Nicolae Stanciu (FC Steaua București), Lucian Sânmărtean (Al Ittihad), Alex Maxim (VfB Stuttgart)

Atacanți: Bogdan Stancu (Genclerbirligi), Florin Andone (Cordoba), Denis Alibec (Astra)

Programul meciurilor din Grupa României de la Euro:

10 iunie: Franţa - România

11 iunie: Albania - Elveţia

15 iunie: România - Elveţia

15 iunie: Franţa - Albania

19 iunie: Elveţia - Franţa

19 iunie: România - Albania

Anghel Iordănescu s-a decis în privinţa lotului de 23 pentru turneul final din Franţa. Conform surselor Digi Sport, selecţionerul nu va miza pentru Euro pe Andrei Ivan, Ioan Hora, Alin Toșca, Adrian Ropotan şi Alexandru Maxim.

În ultima săptămână, tehnicianul primei reprezentative şi secunzii săi au urmărit în cel mai mic detaliul comportamentul jucătorilor convocaţi pentru stagiul din Italia atât la antrenamente, dar şi atitudinea acestora în timpul liber. Iordănescu vrea un grup unit şi, mai important, fotbalişti care să fie la 100% din punct de vedere fizic, în condiţiile în care "cartea" pe care tricolorii o vor juca va avea în vedere exact acest aspect.

Amicalele cu naţionala statului Congo, scor 1-1, dar şi cu Ucraina, scor 3-4 au fost de asemenea examene important, iar antrenorul primei reprezentative a decis şi în urma acestora fotbaliştii la care a renunţat.



Astfel, Andrei Ivan a fost primul nume care a sărit din schemă. Vârful nu a fost folosit deloc în partidele de pregătire, iar decizia de a-l convoca între cei care au făcut deplasarea în cantonament a venit doar pentru a-i ridica moralul. Numele său a fost în centrul atenţiei în iarnă, scriindu-se despre posibile transferuri, iar faptul că acestea nu s-au materializat a avut un efect de bumerang: în partea a doua a campionatului, Ivan a avut evoluţii extrem de modeste. În acest moment, el nu poate fi o soluţie pentru naţională, iar Iordănescu ştia foarte bine acest lucru.

Următorii vizaţi de Iordănescu pentru a nu face deplasarea în Franţa au fost perechile Toşca/Filip, Hora/Alibec, Ropotan/Prepeliţă şi Maxim/Chipciu, însă alegerea a fost amânată până în ultimul moment, primii din "cupluri" fiind ghionioniştii care vor privi Euro de la TV.

Aşadar, selecţionerul a avut de ales între Steliano Filip şi Alin Toşca, iar dinamovistul a avut câştig de cauză. Cu toate că jucătorul Stelei este mai polivalent, putând juca şi în centrul defensivei, răutatea în joc a lui Filip i-a plăcut mai mult selecţionerului.

Alt duo care s-a luptat pentru prezenţa la Euro a fost cel format din Ioan Hora şi Denis Alibec. Primul este golgheterul campionatului, iar selecţionerul are o slăbiciune pentru el în condiţiile în care joacă pentru Pandurii, echipa lui Edi. Totuşi, atacantul Astrei a avut prim-planul, chiar dacă "Generalul" s-a temut de accidentarea avută de acesta la mână. Golul contra Ucrainei posibil să fi cântărit decisiv în prezenţa vârfului la Euro.

Adrian Ropotan şi Andrei Prepeliţă au fost şi ei în luptă directă pentru un loc la Euro; în condiţiile în care Pintilii şi Hoban par a avea asigurat un loc în primul "11", la închidere, Iordănescu nu a dorit să ţină în lot alţi doi mijlocaşi centrali cu acelaşi profil. Cei doi au avut până spre final şanse egale să rămână în lotul pentru Franţa, însă fostul stelist a fost câştigătorul, considerându-se probabil că poate ajuta mai mult echipa în plan ofensiv.

Pentru ultimul nume care a sărit din schemă, Iordănescu a avut şi cele mai mari probleme. Chipciu şi Maxim au fost cei vizaţi de selecţioner, iar decizia s-a luat după meciul cu Ucraina, când fotbalistul lui Stuttgart a dezamăgit din nou. Chiar dacă a reuşit pasa decisivă pentru reuşita din final a lui Stanciu, Maxim nu a fost văzut de tehnician drept un jucător decisiv, capabil să evolueze constant la un nivel mulţumitor.

"Sunt mulţi jucători fără ritm de joc. Fotbalişti care la echipele lor de club nu au jucat. Nu doar Chiricheş, şi Torje sau Maxim. Ei nu au jocuri în picioare şi e greu să le dai ritm de joc prin antrenament doar", a spus "Generalul" aseară, după confruntarea cu Ucraina.

De partea cealaltă, Chipciu, care nu a prins cel mai bun sezon la Steaua, a avut o creştere sensibilă în joc pe final de campionat. Şeptarul fostei campioane este un fotbalist care nu renunţă niciodată şi, chiar dacă reuşitele sale nu sunt foarte dese, compensează prin dăruire.

Portari: Ciprian Tătărușanu (Fiorentina, 35/0), Costel Pantilimon (Watford, 22/0), Silviu Lung (Astra, 3/0)

Fundași: Cristian Săpunaru (Pandurii Tg. Jiu, 12/0), Alexandru Mățel (Dinamo Zagreb, 16/0), Vlad Chiricheș (SSC Napoli, 40/0), Valerică Găman (Astra Giurgiu, 13/1), Dragoș Grigore (Al Sailiya, 19/0), Cosmin Moți (Ludogorets, 7/0), Răzvan Raț (Rayo Vallecano, 110/2), Steliano Filip (Dinamo, 4/0)

Mijlocași: Mihai Pintilii (FC Steaua București, 30/1), Ovidiu Hoban (Hapoel Be'er Sheva, 19/1), Andrei Prepeliță (Ludogorets, 9/0), Adrian Popa (FC Steaua București, 13/0), Gabriel Torje (Osmanlispor, 49/10), Alexandru Chipciu (FC Steaua București, 20/3), Nicolae Stanciu (FC Steaua București, 4/3), Lucian Sănmărtean (Al Ittihad, 19/0)

Atacanți: Claudiu Keșeru (Ludogorets, 12/4), Bogdan Stancu (Genclerbirligi, 39/9), Florin Andone (Cordoba, 5/1), Denis Alibec (Astra, 3/1)

Etichete:

,

,

,